Продължава снабдяването с дърва за огрев на хората от Североизтока – СИДП\n97 520 пространствени кубически метра дърва за огрев са доставили на желаещите стопанствата в обхвата на Североизточното държавно предприятие за отоплителен сезон 2019/2020 година. 17 474 домакинства вече са получили заявените от тях дърва. През миналата година семействата, които са се отоплявали с дърва са заплатили близо 170 000 кубика, а тази година е предвидено да бъдат добити 180 101, за да бъдат удовлетворени нуждите на всички желаещи.\n27 766 пространствени кубически метра дърва за огрев са доставили към момента на желаещите ловните и горски стопанства от област Шумен. 9 070 пространствени кубически метра са осигурили горските от ДЛС-Паламара, 8 560 служителите на ДГС-Шумен.\nДоставени са и заявените дърва за огрев на хората от област Добрич. Към днешна дата 20 970 пространствени кубически метра са получили заявителите от населените места в областта. На първо място по реализирани дърва за населението се нарежда ДГС-Добрич със 7 615 кубика, следвано от ДЛС-Балчик със 7 582 кубика.\nНай-малко дърва от горските са поискали хората от област Търговище – 10 433 пространствени кубически метра, като 7 965 кубика от тях са добити в ДГС-Търговище.


Съдебната власт: Нужна е нова съдебна палата, която да реши проблемите | Народно дело\nСъдебната власт: Нужна е нова съдебна палата, която да реши проблемите\nПо инициатива на съдебните институции във Варна, Окръжен съд бе домакин на проведена работна среща по повод изграждане на нова съдебна палата – проблем, който от десетилетия не намира разрешение.\nНа дискусията присъстваха Ерна Якова – председател на Районен съд – Варна, Тинка Косева – председател на Административен съд – Варна, окръжният прокурор Владимир Чавдаров, който представляваше и Апелативна прокуратура – Варна, изпълняващият функциите на районен прокурор Красимир Конов, комисар Милен Грозев – директор на Областна дирекция „Охрана“ – Варна, и Юлиян Георгиев – председател на варненската Адвокатска колегия, Марин Маринов – председател на Окръжен съд – Варна.\nВсички участниците в срещата споделиха общите проблеми, срещани от гражданите, магистратите и юристите, заради 5-те непригодни сгради и вредните условия, в които са принудени да работят институциите на съдебната власт в града. Окръжният прокурор Владимир Чавдаров беше категоричен, че съдебната власт трябва да се обедини и да поиска от местната и държавна власт изграждането на нова съдебна палата, която да събере под един покрив всички институции. По думите му, това е единственото адекватно и перспективно решение на съществуващите от години проблеми и би спестило време и пари както на гражданите, така и на институциите. Владимир Чавдаров посочи, че появилите се идеи за предоставяне на сградата на Транспортна болница на съдебната власт в града би решила частично проблемите на отделни институции, без да е ясно точно на кои, а в същото време ще бъдат похарчени не малко средства. „Доколко разбирам, има желание от страна на държавата след толкова години да бъде намерено решение. Ето защо е необходимо всички ние да кажем какво искаме, от какво имаме необходимост, за да се намери най-доброто, дългосрочно решение на проблемите, които са общи за всички“, посочи Чавдаров.\nПредседателят на Административен съд Тинка Косева каза, че макар за ръководената от нея институция проблемът да не е толкова остър, съществуват сериозни проблеми, поради което е крайно време изграждането на нова съдебна палата отново да бъде поставено на дневен ред. „Всяко друго решение би било палиативна мярка“, беше мнението на Косева.\nПредседателят на Окръжен съд Варна – Марин Маринов, подкрепи колегите си и подчерта, че с изграждането на обща нова сграда за съдебните институции не само ще бъде разрешен десетилетен проблем на правосъдието, но и ще бъдат спестени време, пари и усилия на гражданите и представителите на бизнеса, ползващи съдебно-административни услуги. „Съдебната власт във Варна ще може да подобри значително качеството на своята работа, ще се оптимизират в пъти разходите за поддръжка и охрана на сградите, както и ще бъдат спестени немалко пари на хората и държавния бюджет“, посочи Маринов.\nПредседателят на варненския Районен съд Ерна Якова сподели, че е имала възможност да посети доста съдебни сгради в страната и толкова сериозен проблем, какъвто съществува във Варна, няма никъде другаде. „Само сграда, проектирана за съдебна, палата може да реши всички наболели проблеми, които имаме“, категорична беше и Ерна Якова.\nПредседателят на Адвокатска колегия във Варна Юлиян Георгиев изрази становище, че в нито една институция на съдебната власт във Варна няма нормални условия за работа на адвокатите. „Нямаме стаи, където на спокойствие и с нужната сигурност да можем да разгледаме материалите по делата си, а реално ние сме най-голямата юридическа общност в града“, посочи той.\nТакова беше и становището на и.ф. районен прокурор Красимир Конов, който предложи всяка институция да провери от каква площ има нужда и да се търси решение, което да задоволи не само сегашните потребности, а да бъде помислено и в перспектива.\nКомисар Грозев от Областна дирекция „Охрана“ – Варна, сподели, че на ден се извършват между 10-20 конвоя само в града, като работата им е изключително затруднена, заради сериозния трафик във Варна, особено през лятото. Според него в момента е ангажиран всеки възможен ресурс, за да се осигури охраната на 5-те сгради, които обслужват.\nВ края на срещата участниците се обединиха около мнението, че решение съществува и отново трябва да бъдат проучени възможностите за проектиране и строеж върху терените, собственост на Висшия съдебен съвет и Министерството на правосъдието. Единият вариант е до бул. „Д-р Пюскюлиев“, където преди повече от 10 години беше планирано да бъде построена съдебна палата, който проект вече е в историята. Това обаче не изключва възможността за ново проектиране на съдебна палата, с оглед актуалните изисквания на всички институции. Другият вариант е да се използва наличният незастроен държавен терен срещу Затвора Варна, който е с достатъчна площ, а същевременно е на удобно и комуникативно място. Магистратите взеха решение да сезират с исканията си Висшия съдебен съвет и органите на местната власт, като в края на март отново ще се съберат за втора среща за посочване на конкретни изисквания.\nУлесняват финансирането на младежки проекти →


Huawei може да изостави Android още утре - trafficnews.bg\nРаботата по новата операционна система е започнала преди 2 години, като се е ускорила значително през последните месеци\n09.08.2019 13:10 757 0\nКитайският технологичен гигант Huawei представи своята собствена операционна система, наречена „Хармония” (Harmony OS за световните пазари и HongMeng OS за Китай). Дебютът беше на конференция за разработчици, организирана от компанията в нейната родина, поясни бТВ. В случая говорим не просто за алтернатива на познатия ни „Андроид”, голяма част от който е извън прекия контрол на „Гугъл” и може да се модифицира допълнително от всеки желаещ. Подобни „клонинги” в Китай не липсват, но Huawei са избрали различен път. „Harmony OS е базирана на т.нар микроядро (подобно на Fuchsia – операционната система, която „Гугъл” разработва и която, според някои наблюдатели, ще замени „Андроид”). Заради модулната си структура, тя може да работи както на смартфони и таблети, така и на лаптопи, телевизори, „умни” екрани, смарт часовници и т.н.\nИзкуственият интелект и допълнителната защита на данните са вградени на системно ниво, а бързината на реакция е сред основните посочени приоритети. Компилатор ще позволява използването на някои от най-разпространените езици за програмиране (C/C++, Java и Kotlin) за софтуерна разработка. Root достъп няма да е възможен, защото, според Huawei, представлява риск за сигурността.\nТова, от друга страна, означава, че за крайния потребител ще е по-трудно да премахне системни програми, които смята за безполезни. „Хуауей” се радваше на стабилен ръст на всички пазари през последните години, като компанията се приближи до доминиращите „Епъл” и „Самсунг” и даже държеше 29% от пазара в Европа, но се оказа в центъра на геополитическия сблъсък между САЩ и Китай. Обвързаността на компанията с властта в Пекин и опасенията, че мрежовото й оборудване има „задни вратички” за китайското разузнаване дадоха повод на американския президент Доналд Тръмп да разпореди пълна блокада на Huawei.\nВ резултат не само, че продажбата на нейни устройства в САЩ на практика спря, но и много западни компании спряха сътрудничеството си с китайския производител. Една от тях беше „Гугъл”, която временно отне лиценза на Huawei за операционната си система „Андроид”. Това означаваше, че бъдещите смартфони, таблети и други „умни” устройства на китайците няма да имат достъп до услуги и платформи, които от години се приемат за даденост от потребителите. Опасенията на много анализатори бяха, че Huawei няма да издържат на натиска и, подобно на сънародниците си от ZTE, ще се окажат на ръба на фалита заради санкциите от САЩ. От „Хуауей” още тогава обявиха, че не се плашат от предизвикателството и днешният дебют на Harmony OS показва реално какво имат като отговор.\nРаботата по новата операционна система е започнала преди 2 години, като се е ускорила значително през последните месеци, стана ясно по време на презентацията на Huawei. От компанията са убедени, че вече могат да използват Harmony OS на своите продукти, като даже твърдят, че преходът би им отнел „1-2 дни”.\nСлед ескалацията на напрежението по оста Вашингтон-Пекин, властите в САЩ дадоха възможност на „Гугъл” да продължи партньорството си с Huawei още 90 дни. Срокът изтича скоро и не е ясно какво следва както за американския интернет гигант, така и за вероятно найамбициозната китайска компания в технологичния сектор.\n27.05.2020 16:20 Фармацевтичният съюз иска снемане на обвинението от проф. Асена Стоименова 4\n27.05.2020 16:10 Прехвърлят болни от COVID-19 от Пазарджик в Пловдив! 264\n27.05.2020 16:07 Две коли се удариха на моста на Герджика, линейка е на място 229\n27.05.2020 16:00 Осъдиха пияната каскадьорка от Коматево, размазала колата си в магазин 548\n27.05.2020 15:41 Търси се собственик на голяма сума пари в Пловдив! Дядо ги намери до боклука 2144\n26.05.2020 19:00 Изтече видео на уговорения бой между фенове на Ботев и Локо 80802\n21.05.2020 20:30 На 46: Росица Пейчева получи годежен пръстен 71606\n26.05.2020 22:14 Победителят в Hell's Kitchen прави пицария в Източен 59236\n25.05.2020 20:00 Коафьорът на звездите: На мода този сезон са кичури в лицевата част, омбрето вече е демоде 47920\n26.05.2020 19:00 Изтече видео на уговорения бой между фенове на Ботев и Локо 80800\n26.05.2020 22:00 Семейството на Любомир Трайков: Отказаха да го освободят заради обществения натиск 30731


БГ воблероконструктори - Страница 16 - naRiba.com\nМнениеот bobopeli » съб юни 08, 2019 9:32 pm\nИмаш хаутичен изказ. Може би само аз не те разбирам. Посочи от къде съм видял скакалеца.\nТрудно е да се каже, доста фирми ги правят,но си мисля че си мернал или на Rebel или някое сръбско или китайско копие\nКато гледам и това те е вдъхновило?\nМнениеот къца - кълве » нед юни 09, 2019 5:24 am\n[quote="bobopeli"][quote="къца - кълве"]\nИмаш хаутичен изказ. Може би само аз не те разбирам.\nМоят щурец е 2,8 сантиметра, този, със сигурност е по-голям. Осата съм виждал. Тя е 4 сантиметра и има разперени криле. Моята е 3 сантиметра със свити криле. Това е все едно да казваш на черното бяло.\nМнениеот bobopeli » нед юни 09, 2019 2:28 pm\nкъца - кълве написа: Моят щурец е 2,8 сантиметра, този, със сигурност е по-голям. Осата съм виждал. Тя е 4 сантиметра и има разперени криле. Моята е 3 сантиметра със свити криле. Това е все едно да казваш на черното бяло.\nТова че си ги направил по малки и по грозни не означава че не са копия. Плагиат си беше и с жабата,плагиат си остана, само едни претенции и самочувствие без покритие при теб а да и най грозните воблери в търговската мрежа\nМнениеот Pol Geti » нед юни 09, 2019 5:55 pm\nДобър ден от мен ! Не много често ми остава време за четене на различни теми от форума,. онзи ден се зачетох във ,,Воблероконструктори,, бързо я прочетох цялата , защото ми стана интересно. Впечатляващо е, че в днешният забързан ден се намират хора , които могат да отделят немалко средства и доста от свободното си време, за да създадат нещо, което ние да използваме за хобито си. Предполагам, , четящите темата са наясно, че от продажбата на воблери не се забогатява. Та на такива хора , като Христо Златев, Къцата , Джако и неколцина други трябва да се радваме, че ги има и, че внасят ,,роден,, избор и алтернатива в покупката на воблери. Но естествено хубавото настроение ще бъде помрачено, от такива мнения , като на колегата Бобопели, към Къцата . Еми, много злоба бе ! Айде по-кротко ! Не искам да ставам адвокат на Къцата , ама нека да поясня. Вчера се поразходих по Дефилето, ниво доста високо, водата , не ,,боза,, ,но замътена и почти навсякъде бърза. При такива условия за 5 часа, 6 или 7 риби, като две около 700-800 гр. и всичките на ,,Къца-Кълве,, . За , Бога изредих доста воблери от чантата ми, а аз ходя с около 200 воблера, от 15 - тина марки , без резервите. На Риджи 35f и Джакал Чъби също имах риби, но дребни. Ловя изцяло с Къца., защото хващат добре и струват около 5 лева и като го закача у върбата не ме е ЯД !!! Като го затрия, обаждам се и след 3 дена го имам пак същия. Какво да искам повече. Имам няколко приятели, който дялкат воблери, но като им поискам почват да мънкат.Воблера е консуматив, не е рядка находка, която ни е страх да хвърлим в реката. Така, че Бобопелчо ако четеш - замисли се може би бъркаш, или не Ти безгрешен.\nМнениеот bobopeli » нед юни 09, 2019 6:15 pm\nPol Geti написа: Добър ден от мен ! ..................................................... страх да хвърлим в реката. Така, че Бобопелчо ако четеш - замисли се може би бъркаш, или не Ти безгрешен.\nМного пъти съм споменавал че воблерите на Къцко ловят, малко много и ми идват хвалбите че са най-красивите и най -добрите в тая галактика. Поне 3 от моделите са изплагиатствани от модели на други производители, интересно ми е да чуя и твоето мнение по въпроса - дали са авторска разработка или са копия?\nМнениеот Martin Mihailov » нед юни 09, 2019 6:32 pm\nУмалени копия Виждасе с невьорьжено око Ловат предимно кленове у жегите и толко\nМнениеот къца - кълве » нед юни 09, 2019 6:47 pm\nPol Geti написа:\nдали са авторска разработка или са копия?\nПърво искам да благодаря на Pol Geti !\nСега, боП4о - знаеш ли на какво се вика "копие" ?\nКопие си е копие, то няма никаква разлика с оригинала. По твоя мозък всички жаби които съществуват са копия на една и съща марка. Всички воблери са копия, без значение на разликите.(пак според теб ) Сега съм извадил малко цитати на хора, които ползват "къца-кълве" . Каква вина имам аз, че хората говорят така за "къца-кърве"\n„Човека, който ги пройзвежда казва, че ако той лови само с къца- кълве, а вие с каквито примамки други пожелаете, ще хване 2 пъти повече от вас. „\n”Друсан ли си ?”\n„Въпреки,че по-напред,се заканих,че онва ми е последния пост по темата,сега ще действам малко подражателско на политиците -т.е.,да се отмятат от мненията си ,та и аз -и пак -да живей колегата Къца-кълве Хвала на таквиз люде!” ” Така,воблерите са уловисти,спор няма.Аз ти казах какво им куца,поне за мен.А може и малко нов асортимент като модели да добавиш.”\n„Понеже си ме цитирал отгоре,казвам ти отново: Не им куца това,за което са направени-да ловят риба.Другото ,за което става въпрос във вашите въпроси,мен лично като потребител въобще,ама грам не ме интересува.” „Това е сериозен облог,но мисля че къци къци ще спечели!!!” „Къци е пич ! Запознахме се , изпихме Бушмийлса , похротувахме и самият той видя че лошо няма Е тука даже му разписах билета :” „Признавам си с ръка на сърцето купих си от твоите воблери и в момент , на който на нищо друго не вземаше на твой воблер успях да хвана. „ „Къца ама кви са тия воблери бре то неска за един час с червената и жълтата жаба(най вече червената) изпонабодох де що има кефал бре .” „И аз едвам ги слагам на карабинките , но щом ги сложа не ги свалям рибката или жабата ! Пък си ловиииии ” „Не съм ползвал упоменатият утежнен воблер , но си мисля , че в случаят си намерил именно идеалният щукарски такъв –„ „За час и половина имах 5 удара и всички риби, случайно или не, атакуваха точно този воблер. Извадих всичките - трите около 20 см ставаха за снимка, последната на светкавица. Другите две бяха по - дребни. В момента има проблем с качването на снимките, така че ще ги пусна утре.\nОпитах с още 2 модела, на които често съм имал слука, но пълна тишина. Имам воблери и по 25 лв бройката, на които за няколко години все още нямам удар. Изводите за мен са ясни - никога не е късно човек да научи нещо ново.” „Сложих па жабето , пристъпих до едни скали дет де врязваха у водата и заметнах .\nНищоооооооо , рекох си явно е било късмет първите два пъти , мятам втори път и още с повеждането се натресе един нехранимаѝко .\nНаправо се изкефих хванах около дваѝсетина куена от педарки до половинката .” „Къца не знам в Америка Бай Вес дали ги бъцка,обаче аз с новите примамки ги разбивам.” „ но останах приятно впечатлен от тази странна играчка. Моя човек с рапалите пък направо не повярва. Евала на Кръсто за това което е създал, „ „Изредих бая примамки,но успех имах само на 2 и те се оказаха за мое учудване къца кълве.” „Извън темата за гласението, оказа се че и голямата рибка, макар боядисана в синьо и черно, също лови доволно ”\nМнениеот bobopeli » нед юни 09, 2019 7:36 pm\nКопие си е копие, то няма никаква разлика с оригинала. По твоя мозък всички жаби които съществуват са копия на една и съща марка.\nХвана ме твоите са дребни и грозни копия! Така добре ли е?\nМоже да оакаш и още една две теми с нескопосани опити за реклама - файда йок\nЯ пусни оня клип за 4-ти път да ти олекне\nМнениеот къца - кълве » нед юни 09, 2019 8:02 pm\nhttps://www.youtube.com/watch?v=mHg7uVJ ... ture=share\nМнениеот Martin Mihailov » нед юни 09, 2019 8:11 pm\nА освем кленове друго ловатли Даи инфо.\nМнениеот mrenka » нед юни 09, 2019 10:09 pm\nНе съм фен на спининга, но воблерите на Къцата работят и ловят. Имам 2 - 3 вида жаби, но само неговата се държи еднакво добре и в бързо, и в бавно течение. Не съм по рекламите и изхвърлянията, но не мисля че има кранк, който да се услажда на кефалите повече от 4 и 5 сантметровите на къцата. Може да са грозни, но пък ефективни и лесни за употреба. И малко дете може да ги води.\nМнениеот къца - кълве » пон юни 10, 2019 4:24 am\nИ малко дете може да ги води.\nБЛАГОДАРЯ, на mrenka !\nМнениеот bobopeli » пон юни 10, 2019 7:52 am\nbobopeli написа: Я пусни оня клип за 4-ти път да ти олекне\nкъца - кълве написа: https://www.youtube.com/watch?v=mHg7uVJ ... ture=share\nВиж като си послушен как се получават нещата\nmrenka написа: ........... Може да са грозни...............\nЩом дори и феновете на примамките го признават, мисля че е явен сигнал че трябва да поработиш по въпроса вместо да си губиш времето по рибарските форуми\nМнениеот къца - кълве » пон юни 10, 2019 3:56 pm\n[quote="mrenka написа: ........... Може да са грозни...............\nТи си по-грозен от воблерите. Не казвам, че воблерите са хубави. Намери ли работа, или още си некадърен. Жал ми е за хора, като теб.\nМнениеот bobopeli » пон юни 10, 2019 6:20 pm\nДребна душица си, не ме познаваш но си позволяваш да обиждаш седнал удобно зад клавиатурата. Държавата в своята мъдрост е преценила че съм работил достатъчно и сега се радвам на заслужен отдих. Отделям и от скъпоценното си време за риболов и на такива като теб - изпаднали в сериозно психическо разтройство.Считам това за свой граждански дълг и се гордея с тази си работа!\nПо въпроса с красотата безспорно не мога да се меря с теб и с тая снимка като на сръбска фолк-звезда от 80-те Може би мазен чалгаджия?


Петролът се завърна в “бичи” пазар | Варчев Финанс\nПетролът се завърна в “бичи” пазар\nПетролът се завърна в "бичи" пазар\n26.09.2017 / 10:32\nПетролът се завърна в "бичи" пазар, след като Турция заплаши да спре вноса на петрол от Кюрдистан.\nФючърсите затвориха с над 20% над последното си дъно.\nТурският президент Реджеп Тайип Ердоган обяви в понеделник, че страната му може да спре ключовия за Иракски Кюрдистан петролопровод, минаващ през турска територия.\n"Има опасност от стесняване на пазара поради липсата на инвестиране в проучване на места от където може да се добива петрол," казаха от Citigroup.\nСуровината поскъпна с над 10% през този месец заради прогнозите, че ще има повишение на търсенето.\nWTI crude се търгува на нива от около $52.22. Brent crude е с $0.11 повишение до $59.13 за барел.


На пръв поглед няма нищо особено в това - всички ние сме хора и общуваме на еднакъв език. Всъщност обаче нещата не стоят точно така! Много момичета, които отиват на среща с мъж, имат доста смътна представа, за това какво да си говорят с него. А липсата на такива умения създава значителни трудности в комуникацията, което от своя страна често възпрепятства развитието на по-нататъшни отношения между двамата. Как трябва да говорим с един мъж, особено когато опитът ни в подобен тип комуникация е твърде малък? Отговорът ще ви го дадем в следващите редове.\nКак правилно да говорите с гаджето\nРазговорът с гаджето съвсем не прилича на чуруликането с приятелка. Жените са способни да общуват помежду си и само с намеци. Но мъжете - те са други. Те възприемат света по различен начин от жените, и разговорът с представители на силния пол не е толкова лесен, колкото може да изглежда на пръв поглед. За да разберете как правилно да разговаряте с един мъж, трябва да знаете някои особености на мъжкото възприятие диалози.\nЗа начало, знайте, че нуждата от разговор при мъжете е значително по-малка, отколкото при жените. Така че разговорът, момичета, с мъж не трябва да е празен или твърде дълъг. Един мъж, уморен от напрежение, просто ще престане да възприемат смисъла на речта ви. Той по-скоро ще се задълбочи в собствените си мисли. Ако една млада дама иска да разговаря с млад мъж за маловажни неща, той трябва да бъде предварително предупреден за това. Тогава той ще реагира на разговора правилно и няма да се напряга, опитвайки се да улови по-дълбок смисъл там, където го няма. Когато една жена говори с мъж, винаги трябва да си спомня целта на разговора. При общуването с приятелки, ние можем да си позволим да се отклоняваме от дадената тема и да се върнем после отново към нея. Подобен диалог с мъжете е изключително труден и неподходящ. Те ще се опитват да сравнят десет различни посоки на разговор, в търсене на логическа връзка между тях. Как трябва да се говори с един мъж, така че той да разбере всичко, което искаме да кажем? Трябва да бъдем ясни и по възможност да използваме кратко формулирани фрази, максимално съответстващи на темата на разговора. Те трябва да бъдат ясни, без намеци и ненужни обяснения. Мъжът трябва да разбере всичко това, което му казваме веднага, а не да го караме да се губи в догадки, за какво става въпрос. Безсмисленото бърборене обърква и дразни мъжете.\nЗа да знаете, как да се научите да говорите с мъже, трябва да имате представа не само за това как да говорите, но за това и какво да говорите. Днешните млади жени говорят за модни списания, за приятелските си взаимоотношения с приятелки, клюкарстват за живота на известни личности. За мъжете тези иначе важни теми изглеждат просто като празни приказки за нищо. Мъжете обичат да говорят за спорт, политика, коли... С една дума, за нещо реално, практично, което покачва нивото им на адреналин.\nВ края на краищата обаче, малко са жените, които могат да открият някакъв смисъл във футбола, политиката и автомобилите! Какво може да се направи? Да се помисли за какво още обичат да говорят момчетата и мъжете. Повечето от тях с голямо удоволствие обсъждат собствените си успехи. Опитайте да им говорите за такива успехи, ако са ви известни. Ако не - тогава научете се да слушате внимателно техните разкази или поне се преструвайте, че слушате. Мъжете обичат, когато жената е ентусиазирана от това, което те казват.\nПонякога на момичето му е много трудно да започне разговор. Първо, то трябва да се откаже от всички свои страхове. Той харесва ли ви? Тогава напред! Който не рискува, той не пие шампанско! Помислете, какво бихте искали да научите повече за този човек. Попитайте го за работата, хобитата и плановете му за бъдещето. По-долу са няколко фрази, с които може да започнете разговор: *Знаеш ли, вчера четох в интернет...; Слушах новини, преди да отида на работа и там...; Брат ми каза, че…; Ти разбираш ли от компютри? Имам проблем...\nНеприятни теми за разговор с мъж\nЗа да не попаднете в неудобно положение, е необходимо да знаете, кои теми на разговор не са приемливи с мъж. Не си струва в разговор с един млад човек да се отдадете на самокритика и да говорите с него за ситуации, в които не сте се показали на висота. По-добре премълчете собствените си неуспехи. В никакъв случай не бива да обсъждате чуждите недостатъци и пропуски. Мъжете имат изключително негативно отношение към подобни приказки и може драстично да променят отношението си към жена, която подозират в коварство и завист. Никога не разказвайте всичко за себе си на всеки, особено на първа среща. Мъжът трябва да чувства във вас загадката. Не се оплаквайте от живота си, особено от здравето си. Така няма да провокирате интерес съм себе си. Не разказвайте за минали интимни връзки. Поставете се на мястото на мъжете. В действителност на вас самите също би ви било неприятно да слушате за бившите жени и подробности около сексуалния си живот на мъжа преди вас.\nЗа да се започне разговор с мъж, трябва да бъдете максимално конкретни, без да се опитвате да го подготвите за основната тема. Ако започнете от далече, мъжът ще спре да ви слуша; Мислейки за какво да говорите с мъжа, избирайте само тази тема, в която сте компетентни. Важното е да сте уверени. Мъжът трябва да мисли за вас като лице с твърда позиция, способно на самостоятелни изводи и решения; В разговор с един мъж се придържайте строго към логиката на разказа.\nОще в тази категория: « Приказки за любовта или CARPE DIEM\tУченически бисери »